Ferrovia del Bernina

La **Ferrovia del Bernina** a l'è 'na ferrovia internazional a scartament metrich che la conliga la città lombarda de Tiran a la città svizzera de Sankt Moritz operada de la Ferrovia Retiga.

L'è stada fada su in tra el 1906 e 'l 1910 per di reson turistegh e de straport di passegee e di merci e grazia al sò desvilupp ingegneristegh a l'è la ferrovia a aderenza natural la pussee in alt di Alp, oltra che voeuna di pussee riped in del mond. Verta in principi domà in l'estad, del 1914 l'è verta tutt l'ann.

In del 2008 l'è missa, insemma a l'arenta Ferrovia de l'Albula, in di patrimoni de l'umanità de l'UNESCO come esempi de ingegneria avanzada e de ferrovia panoramica alpina.

L'è gemellada con la ferrovia giapponesa Hakone Tozan, costruida in manera compagna a quella del Bernina e 'me simbol del gemellagg i cartej di stazion de Sankt Moritz, Tiran e Alp Grüm hinn scricc anca in giappones.

## Servizzi
La ferrovia l'è servida di treni regionai a cadenza oraria che fann servizzi in tra Tiran e Sankt Moritz e del trenin turistegh Bernina Express che 'l riva finna a Coira o, a segonda del period, a Tavaa.

El servizzi merci l'è assee desviluppaa e l'è 'n bon pont de conligament commercial con l'Italia: de solit i ben normai a hinn taccaa ai treni passegee per rivà a di composizion de 140 tonelaa, menter i ben pericolos viaggen in di treni apposta.

## Material rotabil
Al dì d'incoeu per el servizzi a hinn doperaa i Elettrotreni Allegra, di composizion fondaa in sui automotris RhB ABe 4/4 III e la locomotiva RhB Gem 4/4, che l'è bona de andà anca a diesel. In passaa eren doperaa i automotris RhB ABe 4/4 I e II.

## Galleria di foto

File:Berninabahn tirano 1.jpg|Motris in transit a Tiran
File:15foot channel through snowdrift, Bernina Railway, Switzerland (CJ Allen, Steel Highway, 1928).jpg|Transit in la nev in del 1928
File:Over the Bernina Pass.JPG|Pass del Bernina
File:Trains de la Bernina en hiver 2.jpg|Treno di agn '80
File:St Moritz station 1992.jpg|La stazion de Sankt Moritz
File:Morteratsch-Berninabahn-Railroad crossing-01.jpg|Passagg a nivell
File:2007 10 Berninabahn 040810.jpg|Treno in su la strada
File:2011-08-02 14-21-39 Switzerland La Rösa.jpg|Treno in su 'n lagh
File:RhB Regio nach Tirano zwischen Lagalb und Ospizio Bernina.jpg|Treno in di montagn
File:2011-08-02 11-38-23 Switzerland La Rösa.jpg|Stazion de Ospizio Bernina in sul lagh
File:2011-08-02 17-20-56 Switzerland Morteratsch.jpg|Binari
File:Berninavalley-Via Valtelina-Alp da Bond Sur-03.jpg|Pont ferroviari
File:RhB ABe 8-12 Allegra mit Spurpflug bei Ospizio Bernina.jpg|Treno cont on spazzanev
File:2011-08-02 11-48-07 Switzerland La Rösa.jpg|Ferrovia in riva al lagh
File:RhB ABe 4-4 III mit Spurpflug bei Alp Grüm.jpg|Treno storegh
File:RhB 9922.jpg|Vettura antiga
File:2007 10 Berninabahn 041830.jpg|Corsa in strada
File:Tirano-Via Elvezia-04ASD.jpg|Corsa in strada a Tiran
File:Poschiavo-Berninabahn-Workshop-Lok 151-02.jpg|Vettura de manoeuvra
File:RhB Bernina 2017-07-14 3501-2453-2463-2309-1541-2471-2091-2096.JPG|Allegra cont di carrozz dree
File:Bernina express.jpg|Bernina Express
File:Bernina-Express am Lago Bianco - panoramio.jpg|Bernina Express arent al lagh
File:Brusio.jpg|El viadott de Brus


## Riferiment
*Patrimoni UNESCO

## Alter progett